AMR ลุยวางท่อน้ำดิบเขต EEC เสร็จครึ่งปีแรก แย้มบุ๊กรายได้ทันที
AMR ลุยวางท่อจัดจำหน่ายน้ำดิบ-ประปาเขต EEC คาดแล้วเสร็จกลางปีนี้ จ่อบุ๊กรายได้ครึ่งปีหลัง 66 มั่นใจโกยรายได้ 100 ล้านต่อปี
AMR ลุยวางท่อจัดจำหน่ายน้ำดิบ-ประปาเขต EEC คาดแล้วเสร็จกลางปีนี้ จ่อบุ๊กรายได้ครึ่งปีหลัง 66 มั่นใจโกยรายได้ 100 ล้านต่อปี
17 ม.ค. 2566

นายมารุต ศิริโก ประธานเจ้าหน้าที่บริหาร บริษัท เอเอ็มอาร์ เอเซีย จำกัด (มหาชน) หรือ AMR เปิดเผยว่า บริษัทได้ฤกษ์วางท่อส่งน้ำหลังประกาศความร่วมมือกับ บริษัท อีสเทิร์น โปร วอเตอร์ซัพพลาย จำกัด (EPW) ลุยโครงการจัดจำหน่ายน้ำดิบให้กับโรงงานอุตสาหกรรมในเขตพื้นที่โครงการพัฒนาระเบียงเศรษฐกิจพิเศษภาคตะวันออก หรือ EEC เต็มพิกัด
โดยล่าสุดได้เริ่มวางท่อส่งน้ำสู่นิคมอุตสาหกรรมมาบตาพุดระยะทางกว่า 14 กิโลเมตร ด้วยมูลค่าโครงการรวมกว่า 365 ล้านบาท คาดก่อสร้างแล้วเสร็จกลางปี 66 นี้ ก่อนรับรู้รายได้จากการจำหน่ายน้ำได้ทันที ซึ่งท่อส่งดังกล่าวจะสามารถส่งน้ำอย่างได้สูงสุดถึง 70,000 ลูกบาศก์เมตรต่อวัน และสร้างรายได้กว่า 100 ล้านบาทต่อปี